รัฐบาลเดินหน้าพัฒนาทักษะอาชีพผู้ถือบัตรสวัสดิการแห่งรัฐอีก 6 เดือน
รัฐบาลเดินหน้าพัฒนาทักษะอาชีพผู้ถือบัตรสวัสดิการแห่งรัฐอีก 6 เดือน  นายลวรณ แสงสนิท ผู้?อำนวยการ?สำนัก?งาน?เศรษฐกิจ?การคลัง? ชี้เเจงถึงผลการดำเนินมาตรการพัฒนาคุณภาพชีวิตผู้มีบัตรสวัสดิการแห่งรัฐ ว่ามีผู้เข้าร่วมมาตรการจำนวน 4,145,397 คน และได้รับการพัฒนาแล้วจำนวน 3,267,941 คน ซึ่งผู้มีรายได้เพิ่มมากกว่า 3 หมื่นบาทต่อปี จำนวนกว่า 1,010,000 คน  นอกจากนี้มีผู้ที่มีรายได้มากกว่า 1 แสนบาทต่อปี จำนวน 115,000 คน ดังนั้นคณะรัฐมนตรีมีมติเห็นชอบให้ขยายระยะเวลาในการดำเนินมาตรการต่อไปอีก 6 เดือน ตั้งแต่เดือนมกราคมไปจนถึงเดือนมิถุนายน 2562 โดยยังคงหลักการและการดำเนินงานเช่นเดียวกับมาตรการที่ผ่านมา ซึ่งผู้ที่มีรายได้ไม่เกิน 3 หมื่นบาทต่อปี จะได้รับเงิน 200 บาทต่อคนต่อเดือน และผู้ที่มีรายได้สูงกว่า 3 หมื่นบาทต่อปี ก็จะได้รับเงิน 100 บาท ต่อคนต่อเดือน ไปอีก 6 เดือน นอกจากนี้กระทรวงการคลัง จะเสนอ ครม.ให้พิจารณาปรับหลักเกณฑ์ผู้ที่จะได้รับบัตรสวัสดิการแห่งรัฐใหม่ โดยจะพิจารณารายได้ทั้งครอบครัว จากปัจจุบันที่พิจารณาเป็นรายบุคคล โดยจะประกาศหลักเกณฑ์อย่างเป็นทางการอีกครั้ง แต่ทั้งหมดต้องขึ้นอยู่กับรัฐบาลชุดใหม่ที่จะเข้ามาว่าดำเนินการอย่างไรพร้อมกันนี้ ครม.ยังมีมติเปลี่ยนการเติมเงินรายเดือนในวงเงินค่าซื้อสินค้าอุปโภคบริโภคที่จำเป็น โดยเเบ่งเข้ากระเป๋าเงินอิเล็กทรอนิกส์ หรือ E Money ในบัตรสวัสดิการแห่งรัฐฯ ในระหว่างเดือนกุมภาพันธ์ถึงเดือนเมษายนปี 2562 โดยผู้ที่มีบัตรสวัสดิการแห่งรัฐสามารถถอนเงินสดผ่านตู้ atm และสาขาของธนาคารกรุงไทยได้โดยแนวทางใหม่สำหรับผู้ที่มีรายได้ไม่เกิน 3 หมื่นบาทต่อปี ที่ได้รับวงเงินค่าซื้อสินค้าจากร้านธงฟ้าประชารัฐ 300 บาท จะแบ่งเงินจำนวน 200 บาทเข้าไปอยู่ในกระเป๋าเงิน e money  ส่วนผู้ที่มีรายได้เกินกว่า 3 หมื่นบาทต่อปี ที่ได้รับวงเงินค่าซื้อสินค้าจากร้านธงฟ้าประชารัฐ 200 บาท จะแบ่งเงินส่วนนี้ 100 บาท ไปอยู่ในระบบ E Money ในบัตรสวัสดิการแห่งรัฐฯ